കോന്നി വിളിക്കുന്നു: സുരേന്ദ്രാ വരൂ.. കോന്നി: ഗജവീരന് കോന്നി സുരേന്ദ്രനെ തിരികെ കോന്നിയിലെത്തിക്കണമെന്ന നാട്ടുകാരുടെയും ആനപ്രേമികളുടെയും ആവശ്യം ശക്തമാകുന്നു. കോന്നി ഇക്കോ ടുറിസം സെന്ററിലെ പ്രധാന ആകര്ഷണമായിരുന്ന സുരേന്ദ്രനെ 2018 ലാണ് മുതുമലയില് കുങ്കിയാന പരിശീലനത്തിനായി കൊണ്ടുപോയത്. ഇതിനെതിരെ അന്ന് നാട്ടുകാര് പ്രതിഷേധിച്ചിരുന്നു. ആനയെ കൊണ്ടുപോകാനുള്ള ആദ്യശ്രമം അന്നത്തെ എം. എല് .എ അടൂര് പ്രകാശിന്റെ നേതൃത്വത്തില് തടഞ്ഞതിന് വനംവകുപ്പ് കേസെടുത്തിരുന്നു. പിന്നീട് പ്രതിഷേധക്കാരുമായി ചര്ച്ച നടത്തി ആനയെ വൈകാതെ തിരികെയെത്തിക്കാമെന്ന് ഉറപ്പുനല്കിയാണ് കൊണ്ടുപോയത്. ആനയെ തിരികെ എത്തിക്കണമെന്ന് കെ.യു. ജനീഷ്കുമാര് എം.എല്.എ ആവശ്യമുന്നയിച്ചിരുന്നു. മുതുമലയിലെ കുങ്കി പരിശീലനം പൂര്ത്തിയാക്കിയ ശേഷം സുരേന്ദ്രനെ കോന്നിയില് തിരികെയെത്തിക്കാമെന്ന് അധികൃതര് അറിയിച്ചിരുന്നു. അതുവരെ പകരമായി മണിയന് എന്ന താപ്പാനയെ കോന്നിയിലെത്തിക്കുകയും ചെയ്തു. പക്ഷേ 2018 സെപ്റ്റംബര് അവസാനം കുങ്കിയാന പരിശീലനം പൂര്ത്തിയാക്കിയ സുരേന്ദ്രനെ കോന്നിയില് തിരികെയെത്തിക്കാതെ മുത്തങ്ങയിലേക്കു കൊണ്ടുപോവുകായിരുന്നു. അവിടെ നാട്ടിലിറങ്ങുന്ന കാട്ടാനകളെ തുരത്തിയോടിക്കുകയാണ് ജോലി. കോന്നി വളര്ത്തിയ കൊമ്ബന് 1999 ല് റാന്നി വനം ഡിവിഷനിലെ രാജാമ്ബാറ വനമേഖലയില് ചരിഞ്ഞ പിടിയാനയുടെ കുട്ടിയാണ് സുരേന്ദ്രന്. ആന ചരിഞ്ഞ വിവരം ആദിവാസികളാണ് വനപാലകരെ അറിയിച്ചത്. ഇവിടെ എത്തുമ്ബോള് ജഡത്തിന് സമീപം ഒരു വയസുള്ള കുട്ടിക്കൊമ്ബന് ഉണ്ടായിരുന്നു. കുട്ടിയെ കോന്നി ആനത്താവളത്തിലെത്തിച്ച് വളര്ത്തുകയായിരുന്നു. 2004 ല് നടന് സുരേഷ് ഗോപി ഗുരുവായൂര്ക്ഷേത്രത്തില് നടയ്ക്കിരുത്താന് സുരേന്ദ്രനെ ആവശ്യപ്പെട്ടെങ്കിലും വനംവകുപ്പ് നല്കിയില്ല മദ്ധ്യതിരുവിതാംകൂറിലെ ആനകളില് തലയെടുപ്പിലെ കേമനായി സുരേന്ദ്രന് വളര്ന്നു. വര്ഷങ്ങള്ക്കുമുമ്ബ് കോന്നി ആനത്താവളത്തിലെ കൊമ്ബന്മാരായ രഞ്ജിയെയും സോമനെയും മണിയനെയും കോട്ടൂരിലേക്ക് കൊണ്ടുപോയിരുന്നു. ആ ആനകളെയും തിരികെയെത്തിക്കാമെന്ന് ഉറപ്പുനല്കിയിരുന്നെങ്കിലും പാലിച്ചില്ല. സുരേന്ദ്രന് തിരികെയെത്തിയാല് കോടനാട് നീലകണ്ഠന് അടക്കം കുങ്കിയാന പരിശീലനം നേടിയ കൊമ്ബന്മാര് കോന്നിയില് രണ്ടാകും.